জলদাপাড়ার জঙ্গলে বাড়ল গন্ডারের সংখ্যা, খুশি বনদফতর

আলিপুরদুয়ার: উত্তরের আলিপুরদুয়ারের জলদাপাড়ার (Jaldapara Alipurduar) জঙ্গলে বাড়ল গন্ডারের (Jaldapara Rhino Census) সংখ্যা, বেড়ে হল ৩৩১। গন্ডারের সংখ্যা বৃদ্ধি পাওয়ায় স্বভাবতই খুশি বনদফতর। গত ২০২২ সালে রাইনো সেনসাসে জলদাপাড়াতে ২৯২ টি গণ্ডারের হদিশ মিলেছিল। এবছর ৩ মার্চ থেকে ৬ মার্চ পর্যন্ত গন্ডার গণনা হয় আর তার রিপোর্ট অনুযায়ী জলদাপাড়াতে গণ্ডারের সংখ্যা বেড়েছে। জলদাপাড়া জাতীয় উদ্যানে এখন ৩৩১ টি গণ্ডারর হদিশ মিলেছে। চোরাশিকারি বন্ধ করতে সক্ষম হওয়ায় এই সাফল্য, দাবি জলদাপাড়ার DFO পারভীন কাসওয়ানের।

৩-৬ মার্চ পর্যন্ত রাজ্যের বিভিন্ন গন্ডার আবাসস্থলের পাশাপাশি জলদাপাড়া জাতীয় উদ্যানেও (Jaldapara National Park) হয়েছিল এক শৃঙ্গ গন্ডার সুমারি। বনকর্মী ও এনজিও সদস্যের মোট প্রায় ৪০০ জন্য সদস্য ১৯৩টি দলে বিভক্ত হয়ে করেছিল এই সুমারির কাজ। বনদফতর সূত্রের খবর, টোটাল কাউন্ট ম্যাথোড অনুযায়ী হয়েছে সুমারি। প্রত্যেক গন্ডারকে আলাদা করে চিহ্নিত করা হয়েছে। জিপিএস পদ্ধতিতে তাদের অবস্থান, বয়স, লিঙ্গ নির্ধারণ করা হয়েছে। জলদাপাড়া বনাঞ্চলকে ৬৫টি ব্লকে বিভক্ত করে হাঁটা পথে, কুনকি হাতির সাহায্য নিয়ে, ড্রোন ব্যাবহারে হয়েছিল এই গণনা। জলদাপাড়ার ডিএফও পারভিন কাজওয়ান জানান ২০২২ সালে রাইনো সেনসাসে ২৯২ টি জেন্ডার হদিস পাওয়া গিয়েছিল এবার বেড়ে দাঁড়িয়েছে ৩৩১টি। গন্ডারের সংখ্যায় পুরো ভারতবর্ষে আমাদের জলদাপাড়া দু’নম্বর স্থানে রয়েছে। প্রতিবছর পপুলেশনও বাড়ছে।

আরও পড়ুন: ধেয়ে আসছে কালবৈশাখী, সঙ্গে তুমুল বৃষ্টি, তছনছ হতে চলেছে জেলাগুলি

উল্লেখ্য প্রতি দুবছর অন্তর অন্তর গন্ডার সুমারি হত। শেষ ২০২২ সালের মার্চ মাসে গন্ডার সুমারি হয়েছিল উত্তরবঙ্গের জলদাপাড়া জাতীয় উদ্যানে। ২০২৪ সালে গন্ডার সুমারি হওয়ার কথা থাকলেও এক বছর পিছিয়ে ২০২৫ সালে করা হয়। জানা গিয়েছে, গত ১২ বছরে গন্ডার শুমারি হয়েছে মোট ৫ বার। পরিসংখ্যানে দেখা গিয়েছে, প্রতি বছরেই বেড়েছে গন্ডারের সংখ্যা। জলদাপাড়ায় ২০১৩ সালে গন্ডারের সংখ্যা ছিল ১৮৬ টি, ২০১৫ সালে সেটা বেড়ে হয়েছিল ২০৪। ২০১৯ সালে সংখ্যাটা দাঁড়ায় ২৩৭। ২০২২ সালে ২৯২। এবছর অনেকটাই বেড়ে হয়েছে ৩৩১। এর মধ্যে এবারও জলদাপাড়া পূর্ব রেঞ্জ এ সবচেয়ে বেশী ১৪৩ টি গন্ডারের উপস্থিতি ধরা পড়েছে। জলদাপাড়া পূর্ব রেঞ্জ এ পড়েছে বড়োশালকুমার, সিসামারা এলাকা। তাছাড়া চিলাপাতা রেঞ্জে পাওয়া গিয়েছে ৪০টি, জলদাপাড়া উত্তর রেঞ্জে ৬৩টি, জলদাপাড়া পশ্চিমে ৫৫টি আর কোদালবস্তিতে ৩৩টি গন্ডারের সন্ধান পাওয়া গেছে।

অন্য খবর দেখুন